ბრიტანეთის მუზეუმი

ბრიტანეთის მუზეუმი () — საჯარო მუზეუმი, რომელიც კაცობრიობის ისტორიას, ხელოვნებასა და კულტურას ეძღვნება. მდებარეობს ლონდონში, ბლუმსბერის ისტორიულ რაიონში. მისი მუდმივი კოლექცია რვა მილიონ ნამუშევარს მოიცავს და მსოფლიოში უდიდესია. იგი ასახავს ადამიანის კულტურის ისტორიას მისი საწყისი ეტაპიდან დღემდე.Among the national museums in London, sculpture and decorative and applied art are in the Victoria and Albert Museum; the British Museum houses earlier art, non-Western art, prints and drawings. The National Gallery holds the national collection of Western European art to about 1900, while art of the 20th century on is at Tate Modern. Tate Britain holds British Art from 1500 onwards. Books, manuscripts and many works on paper are in the British Library. There are significant overlaps between the coverage of the various collections. ბრიტანეთის მუზეუმი 1753 წელს დაარსდა და იმ დროს პირველი საჯარო ეროვნული მუზეუმი იყო.

2023 წელს მუზეუმმა 5 820 860 დამთვალიერებელს უმასპინძლა, რაც 2022 წელთან შედარებით 42%-ით მეტია. ის იყო გაერთიანებული სამეფოს ყველაზე პოპულარული ღირსშესანიშნაობა, წამყვანი ტურისტული ღირსშესანიშნაობების ასოციაციის (ALVA) მიხედვით.

თავდაპირველად, მუზეუმი ძირითადად ინგლისელ-ირლანდიელი ექიმისა და მეცნიერის, სერ ჰანს სლოუნის კოლექციებისგან შედგებოდა. ის საზოგადოებისთვის 1759 წელს გაიხსნა, ამჟამინდელი შენობის ადგილზე მდებარე მონტაგუს სახლში. მომდევნო 250 წლის განმავლობაში, მუზეუმის გაფართოება ძირითადად ბრიტანული კოლონიზაციის შედეგი იყო, რამაც გამოიწვია რამდენიმე ფილიალი დაწესებულების ან დამოუკიდებელი განშტოებების შექმნა, რომელთაგან პირველი 1881 წელს გახსნილი ბუნებისმეტყველების მუზეუმი იყო. მისი ზოგიერთი ყველასთვის კარგად ნაცნობი შენაძენი, როგორიცაა ბერძნული ელგინის მარმარილოები და ეგვიპტური როზეტის ქვა, ხანგრძლივი დავებისა და რეპატრიაციის მოთხოვნის საგანი გახდა.

1973 წელს, ბრიტანეთის ბიბლიოთეკის აქტმა 1972, ბიბლიოთეკის დეპარტამენტი ბრიტანეთის მუზეუმისგან გამოყო, მაგრამ მან უკვე განცალკევებული ბრიტანეთის ბიბლიოთეკის მასპინძლობა, 1997 წლამდე იმავე სამკითხველო დარბაზსა და მუზეუმის შენობაში განაგრძო. მუზეუმი არის არასაუწყებო საჯარო ორგანო, რომელსაც სპონსორობას უწევს კულტურის, მედიისა და სპორტის დეპარტამენტი. სხვა ბრიტანული ეროვნული მუზეუმების მსგავსად, მუზეუმში შესვლა უფასოა, გარდა დროებითი გამოფენებისა.

 რესურსები ინტერნეტში 

 .

სქოლიო

შენიშვნა

კატეგორია:გაერთიანებული სამეფოს მუზეუმები
კატეგორია:მუზეუმები ანბანის მიხედვით